

|  |
| --- |
| DATGANIAD YSGRIFENEDIGGANLYWODRAETH CYMRU |

|  |  |
| --- | --- |
| **TEITL** | **Ymgynghoriad ar hollti eiddo annomestig yng Nghymru** |
| **DYDDIAD** | **09 Mawrth 2022** |
| **GAN** | **Rebecca Evans AS, y Gweinidog Cyllid a Llywodraeth Leol** |

Am flynyddoedd lawer, y rheol sefydledig a chydnabyddedig yn y system ardrethi annomestig ar gyfer busnesau a oedd yn meddiannu mwy nag un uned gyffiniol o eiddo oedd eu bod yn cael un bil ardrethi annomestig.

Yn dilyn dyfarniad y Goruchaf Lys yn Woolway v Mazars [2015] UKSC 53, bu'n ofynnol i Asiantaeth y Swyddfa Brisio newid ei harfer. Yn sgil y newid mae nifer bach o dalwyr ardrethi wedi gweld cynnydd yn eu biliau ardrethi, rhai wedi gweld gostyngiad, ac eraill heb weld unrhyw newid.

Rydym yn ymgynghori ar y dull gweithredu y byddwn yn ei ddefnyddio mewn perthynas ag eiddo perthnasol yng Nghymru. Bydd yr ymgynghoriad ar agor am gyfnod o 12 wythnos, ac ar ôl hynny bydd yr ymatebion yn cael eu dadansoddi a bydd crynodeb o'r ymatebion yn cael ei gyhoeddi.

Rwyf yn cydnabod bod hwn yn faes technegol a chymhleth yn y gyfraith. Er fy mod am fynd ati'n gyflym i egluro'r sefyllfa ar gyfer talwyr ardrethi, rwyf hefyd am ddarparu dull sydd wedi'i deilwra i ddiwallu anghenion Cymru orau, gan gymryd i ystyriaeth y ffaith y gallai unrhyw newidiadau gynyddu biliau i rai trethdalwyr.

Rwyf yn awyddus i glywed safbwyntiau pawb i helpu i lywio ein dull gweithredu ar y mater hwn.

Mae'r ymgynghoriad i'w weld drwy glicio ar y ddolen ganlynol:

[Rhannu eiddo annomestig yng Nghymru at ddibenion prisio | LLYW.CYMRU](https://eur01.safelinks.protection.outlook.com/?url=https%3A%2F%2Fllyw.cymru%2Frhannu-eiddo-annomestig-yng-nghymru-ddibenion-prisio&data=04%7C01%7CGovernment.Plenary.Business%40gov.wales%7Ca1d8fb031a94465848f708da01b39bbc%7Ca2cc36c592804ae78887d06dab89216b%7C0%7C0%7C637824168159754973%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=Li6PX7g2tkNP1f230LwCcf3yOaVoLfcIpRRdzguT%2B3k%3D&reserved=0)